Diari Oficial de la Generalitat Valenciana


Sumari del DOGV 9761, del 08-01-2024 (2024/44)

RESOLUCIÓ de 29 de desembre de 2023, del conseller d'Educació, Universitats i Ocupació, per la qual es convoquen les subvencions destinades a la promoció de l'ús del valencià en l'àmbit festiu: llibres de Falles i llibres de Magdalena per a l'any 2024.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9761

Data del DOGV
:   08-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/44


Data del document
:   29-12-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 29 de desembre de 2023, del conseller d'Educació, Universitats i Ocupació, per la qual es convoquen les subvencions destinades a la promoció de l'ús del valencià en l'àmbit festiu: llibres de Falles i llibres de Magdalena per a l'any 2024. [2024/44]  
L'article 6 de l'Estatut d'Autonomia de la Comunitat Valenciana determina l'oficialitat del valencià i atorga especial protecció i respecte a la seua recuperació.  
La Llei 4/1983, de 23 de novembre, de la Generalitat Valenciana, d'ús i ensenyament del valencià, indica en l'article 25 que el Consell fomentarà totes les manifestacions culturals i artístiques que es realitzen en les dos llengües, rebent una consideració especial les desenvolupades en valencià. La Generalitat Valenciana donarà suport a totes les accions que vagen encaminades a l'edició, desenvolupament i promoció del llibre valencià. Així mateix, l'article 34 disposa que el Govern Valencià assumirà la direcció tècnica i la coordinació del procés d'ús i ensenyament del valencià, assessorant totes les administracions públiques i particulars, i prenent les mesures que calguen per a fomentar l'ús i l'extensió del valencià.  
Una de les actuacions realitzades és la promoció d'activitats dirigides al foment de l'ús del valencià en el món associatiu relacionat amb les festes populars. Cal destacar que les Falles van ser declarades BIC per mitjà de diversos acords del Consell dels anys 2012 i 2015, i Patrimoni Immaterial de la Humanitat per la UNESCO en 2016.  
  
Esta convocatòria de subvencions complix i es regix per tot allò que establix l'Orde 90/2016, de 27 de desembre, de la Conselleria d'Educació, Investigació, Cultura i Esport, (DOGV núm. 7945, de 28.12.2016) per la qual s'aproven les bases reguladores i el procediment per a la concessió de subvencions destinades a la promoció de l'ús del valencià en l'àmbit festiu.  
Els llibrets de festa han de servir d'element que mantinga present en la societat una de les manifestacions culturals pròpies del territori.  
  
La Generalitat ha previst en els pressupostos de 2024 una línia pressupostària destinada a la promoció del valencià en l'àmbit festiu, codi de la línia S0291.   
Tal com indica la Llei 38/2003, de 17 de novembre, General de Subvencions, des de la perspectiva administrativa, les subvencions són una tècnica de foment de determinats comportaments considerats d'interés general i inclús un procediment de col·laboració entre l'administració pública i els particulars per a la gestió d'activitats d'interés públic.  
  
Per tot això, segons els preceptes de l'article 23 de la Llei 38/2003, de 17 de novembre, general de subvencions (LGS); del Reglament de la Llei general de subvencions (RGS), aprovat pel Reial decret 887/2006, de 21 de juliol, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; d'acord amb el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació; d'acord amb la disposició final primera de l'Orde 90/2016 que aprova les bases reguladores d'estes subvencions i el resolc quart de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans; vista la proposta del director general d'Ordenació Educativa i Política Lingüística de 19 de desembre de 2023, i de conformitat amb esta, resolc:  
  
  
Primer. Convocatòria i entitats beneficiàries  
Es convoquen, en règim de concurrència competitiva, les subvencions de la Generalitat per a les activitats de promoció de l'ús del valencià realitzades per les comissions de festes de les Falles i de les festes de la Magdalena durant l'any 2024 que estiguen legalment constituïdes, inscrites en el registre corresponent de l'administració, que complisquen els preceptes i requisits establits en l'Orde 90/2016, que aprova les bases reguladores d'estes subvencions.  
Les ajudes van dirigides a subvencionar l'edició en valencià dels llibres de les festes de les Falles i llibres de les festes de la Magdalena en què participa l'entitat sol·licitant.  
  
Segon. Dotació econòmica i modalitats  
1. La quantia total màxima estimada per a concedir en esta convocatòria per a l'exercici 2024 puja a 180.0000 euros. L'import anirà a càrrec de la línia S0291, del capítol IV, del programa 422D00 del pressupost de 2024 de la Generalitat Valenciana.   
2. Esta convocatòria de subvencions es realitza pel procediment de tramitació anticipada d'expedients de despesa previst en l'article 41 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
3. En exercicis anteriors una línia de subvenció amb la mateixa finalitat ha existit en el programa pressupostari associat, i ha disposat de dotació econòmica en la corresponent llei de pressupostos de la Generalitat.   
4. L'avantprojecte de pressupostos de la Generalitat per a l'exercici 2024 preveu l'existència de la línia de subvenció S0291 del programa 422D00 del pressupost de 2024, dotada amb un import de 300.000 euros. No obstant això, l'import global màxim de les ajudes convocades per esta resolució estarà condicionat a l'existència de crèdit adequat i suficient per a atendre-les en la llei de pressupostos de la Generalitat aprovada per a l'exercici 2024.  
5. Una vegada aprovada i publicada l'esmentada llei de pressupostos, per una resolució del director general amb competències en matèria de política lingüística es donarà publicitat a la línia pressupostària concreta i a l'import global màxim definitiu destinat a la concessió de les subvencions previstes en esta convocatòria, en el cas que este import siga superior a la dotació que per a l'esmentada línia figura en els paràgrafs anteriors.  
6. Les subvencions tindran la dotació econòmica i la distribució individualitzada següent:  
a) Modalitats: Llibres de les Falles   
Es convoquen 115 subvencions per a llibres de les Falles amb una dotació total de 133.000 euros, distribuïts de la manera següent:  
1. Llibres de les Falles de les comissions falleres de les poblacions de la Comunitat Valenciana, excepte les comissions falleres de la ciutat de València. Es convoquen 80 subvencions amb una dotació total de 85.000 euros. La distribució econòmica individualitzada de les subvencions serà la següent:  
  
Orde de classificació  
  
1r premi 5.000 € del 26é al 30é 1.000 €  
2n premi 4.500 € del 31é al 35é 800 €  
3r premi 4.000 € del 36é al 40é 700 €  
4t premi 3.500 € del 41é al 45é 550 €  
5t premi 3.000 € del 46é al 50é 450 €  
del 6t al 10é 2.600 € del 51é al 60é 400 €  
de l'11é al 15é 2.100 € del 61é al 70é 350 €  
del 16é al 20é 1.600 € del 71é al 80é 300 €  
del 21é al 25é 1.100 €   
  
  
2. Llibres de les Falles de les comissions falleres de la ciutat de València.   
Les comissions de falles de la ciutat de València no podran participar en la modalitat anterior. Es convoquen 35 subvencions amb una dotació total de 48.000 euros. La distribució econòmica individualitzada de les subvencions serà la següent:  
  
Orde de classificació  
1r premi  
2n premi  
3r premi  
4t premi  
5t premi  
del 6t al 10é  
de l'11é al 15t  
del 16é al 20é  
del 21é al 25é  
del 26é al 35é 5.000 €   
4.500 €   
4.000 €   
3.500 €  
3.000 €  
2.000 €  
1.500 €  
1.000 €   
 500 €  
 300 €  
  
  
b) Modalitat: llibres de la Magdalena (gaiates i colles)  
Es convoquen 25 subvencions per a llibres de la Magdalena: 20 per a gaiates i 5 per a colles, amb una dotació total de 47.000 euros.   
1. La distribució econòmica individualitzada de les subvencions per a gaiates de la Magdalena serà la següent:  
  
Orde de classificació  
  
1r premi 5.000 € 5t premi 3.000 €  
2n premi 4.500 € del 6é al 10é 900 €  
3r premi 4.000 € de l'11é al 15é 800 €  
4t premi 3.500 € del 16é al 20é 700 €  
  
  
2. La distribució econòmica individualitzada de les subvencions per a colles de la Magdalena serà la següent:  
  
Orde de classificació  
  
1r premi  
2n premi  
3r premi  
4t premi  
5t premi 4.000 €  
3.500 €  
3.000 €  
2.500 €  
2.000 €  
  
  
Tercer. Requisits dels llibres  
a) Els llibres objecte de subvenció hauran de complir les característiques previstes en el punt 3 de l'article 5 de l'Orde 90/2016, que regula les bases.  
b) Hauran de fer constar, en els crèdits del llibre, la col·laboració de la Generalitat amb el lema següent: «El llibre ha participat en la convocatòria dels premis de la Generalitat per a la promoció de l'ús del valencià de l'any 2024». La llegenda ha d'estar impresa en la coberta interior o en la primera pàgina de l'obra. No serà vàlida la impressió a través d'encunys, adhesius o altres elements que no estiguen en l'edició original.  
c) Tindre una tirada mínima de 75 exemplars.  
  
Quart. Criteris de valoració  
D'acord amb els criteris establits en l'article 6 de les bases reguladores de les subvencions, per a l'ordenació, l'avaluació i l'elaboració de l'informe dels llibres presentats, la comissió tècnica aplicarà els criteris següents:  
1. Qualitat de l'edició. Màxim 63 punts:  
Presentació i disseny: 0-20 punts.  
Adequació lingüística: 0-20 punts.  
Ús de llenguatge inclusiu: 3 punts  
Originalitat: 0-20 punts.  
En el criteri presentació i disseny es valora la qualitat de l'edició en aspectes com, entre d'altres, la composició tipogràfica, la qualitat de la reproducció de les imatges, la qualitat del paper, la impressió i l'enquadernació, i per originalitat s'entén la innovació i originalitat en el disseny i la maquetació del llibre.   
2. Continguts literaris. Màxim 60 punts:  
Adequació i coherència de continguts: 0-20 punts.  
Enginy: 0-20 punts.  
Interés: 0-20 punts.  
En el criteri enginy es valora l'originalitat i innovació en el tema desenvolupat i per interés s'entén l'estructuració en la presentació dels continguts. En la modalitat de llibrets de falla, l'adequació i coherència de continguts es valorarà especialment respecte al cadafal faller.   
  
3. Extensió de text escrit en valencià. Màxim 40 punts:  
0,4 punts per pàgina.   
4. Difusió del llibre complet. Màxim 25 punts:  
Quantitat d'exemplars: 0,1 punts/exemplar (màxim 15 punts)  
Difusió per mitjans electrònics SÍ/NO: 5 punts  
Recursos i elements que garantisquen l'accessibilitat de persones amb diversitat funcional SÍ/NO: 5 punts  
5. Publicitat en valencià. Màxim 10 punts, amb el següent barem:  
  
100% anuncis redactats en valencià: 10 punts  
75% o més del total dels anuncis redactats en valencià: 7,5 punts  
  
50% o més del total dels anuncis redactats en valencià: 5 punts  
  
25% o més del total dels anuncis redactats en valencià: 2,5 punts  
  
Algun anunci en valencià amb menys del 25% del total dels anuncis redactats en valencià: 1 punt   
  
Quint. Sol·licitud, terminis i tramitació   
1. La sol·licitud s'atindrà al que indiquen els articles 10 i 11 de l'Orde 90/2016, de la Conselleria d'Educació, Investigació, Cultura i Esport, per la qual s'aproven les bases reguladores i el procediment per a la concessió de subvencions destinades a la promoció de l'ús del valencià en l'àmbit festiu (DOGV núm.7945, de 28.12.2016).  
  
2. El model de la sol·licitud i els annexos estaran disponibles en el lloc web http://www.ceice.gva.es/web/dgplgm/premis o https://sede.gva.es de la Conselleria d'Educació, Universitats i Ocupació.   
3. La sol·licitud de participació és telemàtica. No obstant això, caldrà presentar els tres exemplars d'acord amb els punts 4 i 5 d'este resolc.  
4. El termini de presentació de sol·licituds i de llibres serà el següent:  
a) Llibres de les Falles   
El termini de presentació de sol·licituds s'iniciarà l'endemà de la publicació d'esta resolució en el Diari Oficial de la Generalitat Valenciana i finalitzarà el 12 de febrer de 2024.  
El termini de presentació dels llibrets editats s'iniciarà l'endemà de la publicació d'esta resolució en el Diari Oficial de la Generalitat Valenciana i finalitzarà el 12 de febrer de 2024.  
b) Llibres de la Magdalena  
El termini de presentació de sol·licituds s'iniciarà l'endemà de la publicació d'esta resolució en el Diari Oficial de la Generalitat Valenciana i finalitzarà el 9 de febrer de 2024.  
El termini de presentació dels llibrets editats s'iniciarà l'endemà de la publicació d'esta resolució en el Diari Oficial de la Generalitat Valenciana i finalitzarà el 9 de febrer de 2024.  
5. Per a optar definitivament als premis, les entitats sol·licitants hauran de presentar tres exemplars del llibre de la festa editat. En el cas de festes de Falles, en l'avinguda Campanar, núm. 32 de València, seu de la direcció general amb competències en matèria de política lingüística, i en el cas de les festes de la Magdalena, en l'avinguda del Mar, núm. 23, de Castelló de la Plana, seu de la Direcció Territorial de Castelló de la conselleria competent en matèria de política lingüística.   
La presentació de sol·licituds per a optar a les ajudes implica l'acceptació expressa i formal de les bases reguladores i de la convocatòria.  
  
6. En cas que resulte necessari aportar algun document per a completar o esmenar la sol·licitud presentada, serà obligatori realitzar-lo a través del tràmit d'aportació de documentació a l'expedient generat per la sol·licitud presentada ( https://www.gva.es/va/inicio/procedimientos'id\_proc=18957 )  
  
Sext. Resolució del procediment  
1. Seguidament, en aplicació dels criteris establits en el resolc quart d'esta resolució i amb la valoració corresponent a totes les sol·licituds que hagen complit els requisits de la convocatòria, s'elaborarà una llista ordenada per la puntuació obtinguda per a cada modalitat.  
  
2. Atenent els criteris indicats, la comissió tècnica elaborarà l'informe i la proposta pertinent per a cada modalitat que l'òrgan instructor presentarà a la persona titular de la direcció general amb competències en matèria de política lingüística.   
3. Vista la proposta, la persona titular de la direcció general amb competències en matèria de política lingüística resoldrà la concessió i la quantitat de la subvenció.  
4. El termini màxim per a resoldre i notificar esta convocatòria de subvencions és de sis mesos, comptadors des de l'endemà de la publicació d'esta resolució.  
5. La resolució de concessió es publicarà en el Diari Oficial de la Generalitat Valenciana, així mateix es complirà amb el que disposen l'article 18 de la LGS i l'article 8.1.c de la Llei 19/2013, de 9 de desembre, de transparència, accés a la informació pública i bon govern.  
  
6. Transcorregut el termini màxim fixat per a resoldre la concessió sense que esta haja sigut dictada i publicada, s'entendrà que la modalitat no resolta queda sense efecte. Les sol·licituds que s'hagen presentat s'arxivaran sense més tràmits.  
7. Les entitats subvencionades seran també guardonades amb un estendard acreditatiu per part de la Generalitat Valenciana. Les entitats que usen el llenguatge inclusiu en els llibres de festes presentats seran guardonades amb un distintiu que en reconega l'ús.  
  
Sèptim. Comissió tècnica  
1. L'òrgan competent per a la instrucció del procediment de concessió és la subdirecció general amb competències en matèria de política lingüística.  
2. Les sol·licituds seran estudiades i avaluades per una comissió tècnica que, com a òrgan col·legiat, es regirà pel règim previst per als òrgans col·legiats en la Llei 40/2015, d'1 d'octubre, de règim jurídic del sector públic.  
3. La composició de la comissió tècnica serà la següent:  
a) Llibres de les Falles  
Presidència: titular de la subdirecció general amb competències en matèria de Política Lingüística.  
Secretaria: la persona responsable d'un servici de la direcció general competent, nomenada per la persona titular de la direcció competent en matèria de política lingüística.  
Vocals:  
La persona titular de la Direcció Territorial de València de la conselleria competent o persona en qui delegue.  
La persona responsable d'un servici de la direcció general competent, nomenada per la persona titular de la direcció general competent en matèria lingüística.  
Una persona en representació de l'Acadèmia Valenciana de la Llengua.  
Una persona representant de la Junta Central Fallera de València.  
Tres persones nomenades per la persona titular de la direcció general competent en matèria de política lingüística.  
b) Llibres de la Magdalena, per a les gaiates i per a les colles  
Presidència: titular de la subdirecció general competent en matèria de política lingüística.Secretaria: la persona responsable d'un servici de la direcció general competent, nomenada per la persona titular de la direcció general competent en matèria de política lingüística.  
Vocals:  
La persona responsable de la Direcció Territorial de Castelló de la conselleria competent o persona en qui delegue.  
La persona responsable d'un servici de la direcció general competent, nomenada per la persona titular de la direcció general competent en matèria de política lingüística.  
Una persona en representació de l'Acadèmia Valenciana de la Llengua.  
Tres persones nomenades per la persona titular de la direcció general competent en matèria de política lingüística.   
En el cas de produir-se alguna vacant, la persona titular de la direcció general competent en política lingüística designarà les persones suplents corresponents.  
  
Octau. Justificació de la subvenció  
D'acord amb l'article 14 de les bases reguladores, l'activitat subvencionada es considera justificada a partir de la resolució de concessió de la subvenció, atés que per a obtindre-la caldrà haver presentat l'edició del llibre objecte de la subvenció i que la comissió tècnica l'haja avaluat.  
  
Nové. Tractament de dades de caràcter personal  
Les subvencions objecte de la convocatòria requerixen el tractament de dades personals de les persones sol·licitants de la subvenció, representants i tercers, en els termes següents:  
a) Responsable del tractament: Conselleria d'Educació, Universitats i Ocupació, amb domicili en l'avinguda de Campanar, 32, 46777 València; contacte: evenbntoyiijbqifuyuqmdir@lxp.mt.  
b) Categoria i origen de les dades a tractar: dades personals identificatives, de contacte i de qualsevol altra naturalesa que siguen recollides a través de formularis, consulta a plataformes autonòmiques d'interoperabilitat (d'ara en avant, PAI) o a altres administracions públiques, en cas que no existisca oposició a esta consulta, i documentació que lliuren els sol·licitants i representants legals.  
Si la documentació presentada conté dades de terceres persones, abans de comunicar estes dades a la Conselleria, els sol·licitants i representants legals han d'informar estes persones que les seues dades es comuniquen a la Conselleria i que la Conselleria les tractarà en els termes previstos en este article.  
c) Finalitats del tractament i base jurídica: amb base jurídica en el compliment d'una missió realitzada en interés públic, exercici de poders públics i en el compliment de les obligacions legals segons les bases reguladores d'esta convocatòria i altres normes aplicables, incloses les que regulen el tràmit electrònic, les dades personals es tractaran per a tramitar i gestionar la subvenció. En compliment dels principis de publicitat i transparència, les subvencions concedides seran publicades, segons corresponga, en el diari oficial corresponent a l'efecte de notificació, en el portal de transparència de la Generalitat Valenciana i en el Sistema Nacional de Publicitat de Subvencions, amb indicació, segons cada cas, de la convocatòria, el programa i crèdit pressupostari al qual s'imputen, el beneficiari, la quantitat concedida i l'objectiu o finalitat de la subvenció.  
d) Destinataris de les dades: les dades personals podran ser comunicades tant a la PAI, per a comprovar les dades de sol·licitants o situacions socioeconòmiques previstes per a la baremació, com a altres administracions i institucions públiques, entre les quals es troben, sense caràcter limitatiu, òrgans de caràcter autonòmic, local, estatal i de la UE, òrgans judicials i el Ministeri Fiscal, el Tribunal de Comptes, les Corts Valencianes, la Sindicatura de Comptes, la IGAE, el Defensor del Poble, el Síndic de Greuges, l'Agència Valenciana Antifrau, el delegat de Protecció de Dades i altres tercers subjectes de dret privat amb interés legítim o dret d'accés en el procediment.  
e) Les dades no seran objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. Si estes dades no són comunicades a la Conselleria, això comportarà les conseqüències previstes per l'ordenament jurídic.  
g) Termini de conservació de dades: les dades personals es conservaran durant el temps necessari per a complir amb la finalitat per a la qual es van recollir i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
  
h) Drets: la persona interessada pot exercir els drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, a través de les vies següents:  
Tràmit electrònic que es pot consultar en la pàgina web de la Conselleria ceice.gva.es, en l'adreça ceice.gva.es/registre-de-tractament-de-dades.  
Enviant la petició a qualsevol de les adreces següents:  
Postal: avinguda de Campanar, 32. 46296 València - Electrònica: rdcgbucjjjlxsquqkamvwbzg@usi.de  
De manera presencial a través del registre.  
L'exercici dels drets requerix la identificació inequívoca de la persona interessada o del seu representant.  
i) Dret a reclamar davant de l'autoritat de control: la persona interessada pot presentar una reclamació davant de l'Agència Espanyola de Protecció de Dades (aepd.es) si considera que no s'han atés els seus drets o s'ha vulnerat el tractament de les seues dades personals. Abans d'això, pot contactar amb el delegat o delegada de Protecció de Dades de la Generalitat Valenciana a través de vwf@tkp.fn o dirigir-se al passeig de l'Albereda, 16. 46429 València.  
Hi ha més informació en ceice.gva.es/registre-de-tractament-de-dades.  
  
Deu. Mitjans de notificació  
1. De conformitat amb el que s'establix en l'article 45.1.b de la Llei 39/2015, d'1 d'octubre, del procediment administratiu comú de les administracions públiques, l'òrgan instructor publicarà els requeriments d'esmena en la web de la Direcció General d'Ordenació Educativa i Política Lingüística, apartat Ajudes: http://www.ceice.gva.es/va/web/dgplgm/premis.  
2. La resolució del procediment es publicarà en la pàgina web de la Direcció General d'Ordenació Educativa i Política Lingüística, apartat Ajudes, Premis, només amb efectes informatius.  
3. La resolució del procediment es publicarà en el Diari Oficial de la Generalitat Valenciana de conformitat amb l'article 45.1. b) de la Llei 39/2015, d'1 d'octubre, del procediment administratiu comú de les administracions públiques.  
  
Onze. Delegació  
En la disposició final primera de les bases reguladores es delega en la persona titular de la direcció general competent en matèria de política lingüística la resolució de la concessió i la denegació de les subvencions i se l'autoritza perquè, en l'àmbit de les seues competències, adopte les mesures pertinents per a l'aplicació de les bases.  
  
Dotze. Eficàcia  
Esta resolució produirà efectes a partir de l'endemà de la publicació en el Diari Oficial de la Generalitat Valenciana.  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició contra la resolució s'haurà d'interposar davant del conseller d'Educació, Universitats i Ocupació en el termini d'un mes a comptar des de l'endemà del dia que es publique en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà del dia que es publique en el Diari Oficial de la Generalitat Valenciana.  
  
València 29 de desembre de 2023.- El director general d'Ordenació Educativa i Política Lingüística (p. d. R. 13.04.2022; DOGV 9328, 29.04.2022): Ignacio Martínez Arrúe.